



SURAH AL-JUMU'AT 

Surah Jumu'at 

(Madaniyah) 




Dengan nama Allah 

Yang Maha Penyayang dan Maha Pengasih 




"Segala makhluk di langit dan segala makhluk di bumi 
bertasbih memuji Allah , Pemilik Yang Maha Agung, Yang 
Maha Suci, Yang Maha Perkasa dan Maha Bijaksana(l). 
Dialah yang telah mengutuskan kepada kaum Ummi seorang 
rasul dari mereka yang membaca, ayat-ayat-Nya kepada 
mereka, membersihkan jiwa mereka dan mengajar kitab sud 
dan hikmat kepada mereka walaupun mereka sebelum ini 
berada di dalam kesesatan yang amat jelas (2). Juga kepada, 
orang-orang yang lain dari mereka yang belum lagi 
bersambung dengan mereka , dan Dia (Allah) Maha Perkasa 
dan Maha Bijaksana(3). Itulah limpah kurnia Allah yang 
diberikannya kepada sesiapa yang dikehendaki-Nya dan 
Allah mempunyai limpah kurnia yang amat besar(4). 
Perbandingan orang-orang yang telah dipertanggungkan 
Taurat, kemudian mereka tidak menanggungnya sama 
seperti keldai yang menanggung kitab-kitab yang besar. 
Amatlah keji perbandingan orang-orang yang mendustakan 
ayat-ayat Allah, dan Allah tidak memberi hidayat kepada 
kaum yang zalim(5). (Wahai Muhammad!) Katakanlah: 
Wahai orang-orang Yahudi I Jika benar kamu mendakwa 
bahawa hanya kamu sahaja orang-orang kesayangan Allah 
tidak orang-orang lain, maka hendaklah kamu bercita-cita 
mati jika kamu benar(6). Dan mereka tidak akan bercita-cita 
mati selama-lamanya kerana dosa-dosa yang telah dilakukan 
tangan mereka. Dan Allah Maha Mengetahui orang-orang 
yang zalim(7). (Wahai Muhammad !) Katakanlah: Bahawa 
maut yang kamu lari darinya itu tetap akan menemui kamu, 
kemudian kamu akan dipulangkan kepada Allah yang 
mengetahui segala yang ghaib dan segala yang nyata dan 

Dia akan memberitahu kepada kamu segala perbuatan yang 
dilakukan kamu(8). Wahai orang-orang yang beriman! 
Apabila kamu diseru kepada solat pada hari Juma'at, maka 
pergilah kamu mengingati Allah dan tinggalkanlah jualbeli. 
Itulah yang lebih baik kepada kamu jika kamu 
mengetahui(9). Dan apabila solat selesai ditunaikan, maka 
berhamburlah kamu di bumi dan carilah sebahagian rezeki 
dari limpah kurnia Allah, dan berzikirlah sebanyak-banyak 
kepada Allah supaya kamu mendapat keuntungan(1 0). Dan 
apabila mereka melihat perniagaan atau hiburan, mereka 
menyerbu kepadanya dan meninggalkan engkau berdiri. 
Katakanlah balasan di sisi Allah adalah lebih baik dari 
hiburan dan perniagaan, dan Allah itulah sebaik-baik 
pemberi rezeki"(1 i). 

(Latar belakang dan pokok pembicaraan) 

Surah ini diturun selepas Surah as-Saff yang telah 
lalu, la juga mengolahkan persoalan yang diolahkan 
oleh Surah as-Saff, tetapi pengolahannya dari sudut 
yang lain, dengan gaya cara yang lain dan dengan 
pernyataan-pernyataan menarik yang baru. 

Ia mahu menanamkan di dalam hati kelompok 
Muslimin di Madinah bahawa merekalah umat terpilih 
yang akhir untuk memikul amanah 'aqidah keimanan. 
Ini merupakan suatu limpah kurnia Allah kepada 
mereka. Juga ia mahu menanamkan dalam hati 
mereka bahawa kebangkitan Rasul yang akhir dalam 
kalangan kaum Ummi iaitu bangsa Arab merupakan 
satu pengurniaan Yang Maha Besar yang wajib 
dipandang berat dan disyukuri mereka. Pengurniaan 
itu juga memberi tugas-tugas yang harus dipikul oleh 
kelompok Muslimin yang telah menyambut da'wah 
Rasul dan memikul amanah itu, iaitu amanah yang 
terus bersambung dari zaman ke zaman tanpa putus- 
putus. Taqdir Allah telah menentukan bahawa benih 
da'wah ini harus subur dan berkembang setelah 
gagalnya Bani Israel memikul amanah ini dan 
putusnya hubungan mereka dengan amanah Allah. 
Kini mereka memikul Taurat sama seperti keldai 
membawa kitab-kitab yang besar di atas belakangnya 
tanpa komitmen untuk memahami isi kitab-kitab itu 
dan tanpa memberi apa-apa sumbangan kepadanya. 

Itulah hakikat pokok yang dibicarakan oleh surah ini 
dan yang mahu ditanamkannya di dalam hati kaum 
Muslimin yang berada di Madinah pada masa itu 
khususnya, iaitu mereka yang telah ditugaskan Allah 
untuk menegakkan sistem hidup Islam di alam 
kenyataan, dan kaum Muslimin yang akan datang 
kemudian dari mereka, yang diisyarat oleh surah dan 
digabungkan oleh mereka ke dalam angkatan 
Muslimin yang bersambung-sambung di sepanjang 
zaman itu. 

Dalam waktu yang sama surah ini memperkatakan 
tentang beberapa keadaan yang berlaku dalam 
angkatan pertama kaum Muslimin, iaitu semasa 
mereka berada dalam proses pembinaan jiwa yang 
sukar, halus dan mengambil masa yang panjang, iaitu 
pembersihan jiwa mereka dari daya-daya penarik yang 
menjadi penghalang ' perkembangannya, . iaitu 
perasaan-perasaan tamak haloba dan keinginan yang 
terburu-buru untuk mendapatkan keuntungan, juga 


adat resam yang diwarisi masyarakat, dan khususnya 
perasaan kasihkan harta kekayaan dan sebab- 
sebabnya yang melalaikan kaum Muslimin dari tugas 
memikul amanah yang maha agung dan dari tugas 
menyiapkan diri untuk maksud itu. Surah ini 
menyebut satu peristiwa tertentu. Pada masa itu 
Rasulullah s.a.w. sedang menyampaikan khutbah 
Juma'at dalam masjid, tiba-tiba satu qafi!ah dari 
qafilah-qafilah perdagangan tiba di situ dan sebaik 
sahaja berita ketibaannya diumumkan, maka hadirin 
yang sedang mendengar khutbah itu keluar menyerbu 
kepada qafilah perdagangan dan hiburan yang 
biasanya diberikan kepada qafi!ah itu seperti memalu 
gendang dan menyanyi. Mereka meninggalkan 
Rbsulullah s.a.w. berdiri, dan yang tinggal di situ 
hanya dua belas orang sahaja dari sahabat-sahabat 
yang teguh termasuk Abu Bakr dan 'Umar r.'anhum 
yang terus mendengar khutbah beliau. Walaupun 
riwayat-riwayat mengenai bilangan mereka itu boleh 
jadi kurang tepat, namun riwayat itu merupakan 
riwayat-riwayat yang thabit dari segi berlakunya 
kejadian penyerbuan keluar yang dilakukan oleh 
sebilangan hadirin yang perlu ditegur di dalam Al- 
Qur'anul-Karim. 

Peristiwa ini sendiri menunjukkan sejauh mana 
usaha yang ditumpahkan untuk mendidik kelompok 
Muslimin yang pertama itu sehingga mereka berjaya 
menjadi contoh yang unik di dalam sejarah Islam dan 
di dalam sejarah umat manusia seluruhnya. Peristiwa 
ini juga menyarankan kepada kita supaya bersabar 
menempuh kesulitan mendidik dan membina jiwa di 
dalam mana-mana generasi Muslimin untuk 
membentuk kelompok Muslimin yang mampu 
memikul amanah 'aqidah Islam dan menegakkannya 
di alam kenyataan sebagaimana yang telah dilakukan 
oleh kelompok Muslimin pertama. 

Di dalam surah ini juga disebut kisah mubahalah 
atau cabaran terhadap orang Yahudi, supaya mereka 
sanggup sama-sama berdo'a kepada Allah dengan 
cita-cita ditimpa maut ke atas pihak yang salah dari 
dua puak itu (puak Yahudi dan puak Islam). Cabaran 
ini dibuat sebagai menyambut dakwaan mereka 
bahawa merekalah golongan manusia kesayangan 
Allah dan bukannya golongan manusia yang lain, dan 
bahawa merekalah umat pilihan Allah dan bahawa 
kebangkitan Rasul itu tidak akan berlaku di kalangan 
umat lain dari mereka, tetapi Al-Qur'an dengan tegas 
menjelaskan bahawa mereka tidak akan sanggup 
menerima cabaran itu kerana mereka sedar bahawa 
dakwaan mereka adalah dusta. Kemudian surah ini 
mengulas peristiwa cabaran ini dengan menjelaskan 
hakikat maut yang ditakuti mereka itu, iaitu maut 
akan tetap menemui mereka dan mereka tetap akan 
dikembalikan kepada Allah yang mengetahui segala 
yang ghaib dan segala yang nyata, dan Allah akan 
memberitahu mereka segala perbuatan yang telah 
dilakukan . mereka. Penjelasan ini bukan hanya 
ditujukan kepada orang Yahudi sahaja, malah AI- 
Qur'an mengemukakan penjelasan itu dan 
membiarkannya begitu supaya mempengaruhi jiwa 
kaum Muslimin juga, kerana hakikat ini perlu tersemat 

di dalam jiwa pendukung-pendukung amanah Allah 
di bumi supaya mereka melaksanakan tugas-tugas 
mereka dengan pengetahuan yang cukup ke jalan 
mana mereka tuju. 


jje % % h sfc ^4 

(Pentafsiran ayat 2) 

Rasul Terakhir Dipilih Dari Kalangan Kaum UmmiArab 


Inilah maksud surah ini dan ia hampir-hampir sama 
dengan maksud Surah as-Saff sebelumnya. Yang 
berbeza hanya sudut yang diolah oleh masing-masing 
surah itu dan gaya cara yang digunakan masing- 
masing untuk menarik hati manusia. Sekarang marilah 
kita memperhatikan bagaimana gaya cara Al-Qur'an 
membicarakan maksud ini. 

* * * * * * 


(Pentafsiran ayat 1) 





" Segala makhluk di langit dan segala makhluk di bumi 
bertasbih memuji Allah i. Pemilik Yang Maha Agung , Yang 
Maha Suci ; Yang Maha Perkasa dan Maha Bijaksana. "(1) 


Sifat-sifat Allah Yang Mempunyai Hubungan Yang 
Halus Dengan Pembicaraan Surah 

Ayat permulaan ini menjelaskan hakikat tasbih yang 
berterusan diucapkan oleh seluruh makhluk di alam 
al-wujud. la menyifatkan Allah dengan sifat-sifat yang 
ada kaitan yang seni dengan maudhu' surah ini, iaitu 
surah yang dinamakan dengan nama "al-Jumu'at" 
yang mengandungi pengajaran mengenai solat 
Juma'at, penumpuan kepada Zikruliah di waktu solat 
Juma'at, meninggalkan hiburan dan perniagaan dan 
mencari keredhaan Allah dan ini adalah lebih baik dari 
hiburan dan perniagaan. Kerana itu Al-Qur'an 
menyebut sifat Allah "<^l n atau Pemilik Yang Maha 
Agung yang memiliki segala sesuatu di alam ini 
kerana sifat ini ada kaitan dengan kegiatan 
perniagaan yang mereka tergesa-gesa menyerbu 
kepadanya untuk mendapatkan keuntungan. 
Kemudian ia menyebut sifat Yang Maha 

Suci, yang seluruh isi langit dan bumi bertawajjuh 
kepada-Nya dengan ucapan taqdis dan tanziyah, 
kerana sifat ini ada kaitan dengan hiburan yang 
melalaikan mereka dari mengingati Allah. Kemudian 
ia menyebut sifat "jyjdl" Yang Maha Perkasa kerana 
ada kaitan dengan mubahalah, di mana orang-orang 
Yahudi dicabar melakukannya, dan dengan maut 
yang pasti dihadapi oleh seluruh manusia, juga ada 
kaitan dengan hakikat seluruh manusia pulang 
kepada Allah dan dengan hakikat hisab. Kemudian ia 
menyebut sifat Yang Maha Bijaksana kerana 

ada kaitan dengan pemilihan Allah yang telah memilih 
kaum Ummi yang dibangkitkan dalam kalangan 
mereka seorang rasul yang membaca ayat-ayat-Nya 
kepada mereka, membersihkan jiwa mereka dan 
mengajar kitab suci dan hikmat kepada mereka. 
Semua sifat-sifat itu mempunyai kaitan-kaitan yang 
halus dan seni. 


Kemudian Al-Qur'an mula membicaraan persoalan 
pokok dari surah ini: 



"Dialah yang telah mengutuskan kepada kaum Ummi 
seorang rasul dari mereka yang membaca ayat-ayat-Nya 
kepada mereka , membersihkan jiwa mereka dan mengajar 
kitab suci dan hikmat kepada mereka walaupun mereka 
sebelum ini berada di dalam kesesatan yang amat jelas. "(2) 

Menurut satu pendapat orang-orang Arab itu 
dinamakan kaum Ummi kerana kebanyakan mereka 
tidak tahu membaca dan menulis. Menurut satu 
riwayat dari Rasulullah s.a.w. beliau telah bersabda: 

j ^ « t » l j 

"Bulan itu begini, begini dan begini. Dan beliau memberi 
isyarat dengan tangannya sambil bersabda: Kami adalah satu 
umat yang Ummi, kami tidak tahu mengira dan menulis." 1 

Menurut satu pendapat yang lain pula sebab 
dinamakan orang yang tidak tahu menulis itu sebagai 
Ummi kerana ia dihubungkan dengan keadaannya 
yang jahil semasa dilahirkan ibunya, sebab 
kepandaian menulis itu hanya dicapai melalui belajar. 

Mungkin juga orang-orang Arab itu dinamakan 
begitu sama seperti orang-orang Yahudi menamakan 
bangsa yang lain dari mereka sebagai 'Goyim' dalam 
bahasa Hebrew yang bererti 'Bangsa-bangsa asing 1 
atau umamiyun' nisbah kepada umat-umat yang lain. 
Ini dengan sifat mereka sebagai satu bangsa pilihan 
Allah, sedangkan bangsa-bangsa yang lain 
merupakan bangsa-bangsa asing belaka. Kata nisbah 
"3-ai" yang mufrad dalam bahasa Arab ialah Ummi. 
Barangkali pentafsiran ini lebih dekat kepada 
maudhu' surah ini. 

Orang-orang Yahudi (di zaman itu) memang 
menunggu-nunggu kebangkitan Rasul yang akhir dari 
kalangan bangsa mereka dengan harapan bahawa 
Rasul inilah yang akan dapat menyatupadukan orang- 
orang mereka yang telah berpecahbeiah itu dan 
menolong - mereka menang kembali setelah mereka 
dikalahkan umat yang lain, juga mengangkatkan 
mereka ke taraf yang mulia setelah mereka jatuh ke 


1 Hadith ini disebut oleh al-lmam al-Jasas pengarang fUU4 
tanpa sanad. 

taraf yang hina. Mereka sentiasa memohon 
kemenangan dengan Nabi yang akhir itu. 

Tetapi kebijaksanaan Allah telah menghendaki 
bahawa Nabi yang akhir itu dibangkitkan dari bangsa 
Arab dari golongan Ummi yang lain dari bangsa 
Yahudi, kerana Allah mengetahui bahawa bangsa 
Yahudi tidak lagi mempunyai kelayakan untuk 
memegang teraju kepimpinan baru yang sempurna 
bagi umat manusia, sebagaimana akan diterangkan 
dalam bahagian yang berikut dalam surah ini. Bangsa 
Yahudi itu telah menyimpang dari jalan yang benar 
dan sesat sebagaimana telah diterangkan oleh Surah 
as-Saff, kerana itu mereka tidak layak untuk memikul 
tugas amanah 'aqidah setelah berlaku penyelewengan 
dalam sejarah mereka yang panjang. 


mengikut tadbir Ilahi yang tidak pernah cepat dan 
tidak pernah lewat walau sedikitpun dari masanya 
yang telah ditetapkan itu. 


Kemudian do'a ini telah menjadi kenyataan 
mengikut taqdir dan tadbir Allah, tepat (seperti 
ungkapan do'a Ibrahim a.s.) yang diulangkan di sini 
oleh surah ini untuk mengingatkan kata-kata beliau: 

^£\t 

^ ^ **• 







" Seorang rasul dari mereka yang membaca ayat-ayat~Nya 
kepada mereka , membersihkan jiwa mereka dan mengajar 
kitab suci dan hikmat kepada mereka. "(2) 


Di sana do'a Nabi Ibrahim Khalilur-Rahman bersama 
anaknya Nabi Ismail telah bergema di bawah naungan 
Baitullah: 






ip d 4 % 4 'A 




"Dan (kenangilah) ketika Ibrahim dan Ismail membina asas- 
asas rumah Ka'bah (dan berdo'a): Wahai Tuhan kami ! 
terimalah (usaha ini) dari kami , ■ sesungguhnya Engkau Maha 
Mendengar dan Maha Mengetahui. Wahai Tuhan kami! 
Jadikan kami berdua Muslim (yang berserah) kepada-Mu dan 
jadikan dari zuriat kami umat Musiimin (yang berserah) 
kepada-Mu. Tunjukkan kepada kami ibadat kami dan 
terimalah taubat kami. Sesungguhnya Engkau Maha 
Penerima Taubat dan Maha Penyayang. Wahai Tuhan kami! 
Bangkitkanlah dalam kalangan mereka (zuriat kami) seorang 
rasul dari mereka yang membaca ayat-ayat-Mu kepada 
mereka , mengajar kitab suci dan hikmat kepada mereka dan 
membersihkan jiwa mereka. Sesungguhnya Engkau Maha 
Perkasa dan Maha Bijaksana. " 


(Surah al-Baqarah: 127-129) 

Itulah do'a yang bergema di sebalik alam ghaib dan 
di sebalik abad-abad yang silam dan yang tersimpan 
di sisi Aliah dan tidak pernah hilang sehingga tiba 
waktunya yang telah ditentukan dalam ilmu Allah 
menurut keputusan-Nya yang bijaksana, dan sehingga 
do'a itu menjadi kenyataan di dalam waktunya yang 
sesuai, sebagaimana yang diaturkan oleh 

perencanaan Ilahi, dan sehingga ia dapat 
melaksanakan peranannya di alam buana ini 


Sama seperti yang diucapkan Ibrahim a.s. hingga 
kepada sebutan sifat-sifat Allah pada do'a beliau: 



"Sesungguhnya Engkau Maha Perkasa dan Maha Bijaksana." 


(Surah al-Baqarah: 129) 


Itulah sifat yang sama yang disebut sebagai ulasan 
untuk mengingatkan limpah kurnia-Nya yang besar: 



"Dan Dia Maha Perkasa dan Maha Bijaksana. "(3) 


Rasulullah s.a.w. pernah ditanya mengenai dirinya, 
lalu beliau bersabda: 


i C ^ 

Ut uy>- ^1 oljj . (J p—fcl yj <j\ e 

fjPj 1 {j* jjl ^ 


"Aku ini adalah hasil do'a moyangku Ibrahim dan bisyarah 
'Isa. Ibuku telah bermimpi ketika dia mengandungkanku 
bahawa dia melihat satu cahaya yang menerangi istana 
Busra di negeri Syam." 2 




"Dialah yang telah mengutuskan kepada kaum Ummi 
seorang rasul dari mereka yang membaca ayat-ayat-Nya 
kepada mereka , membersihkan jiwa mereka dan mengajar 
kitab suci dan hikmat kepada mereka walaupun mereka 
sebelum ini berada di dalam kesesatan yang amat jelas. "(2) 


Limpah kurnia Allah itu amat jelas sekali apabila Dia 
memilih kaum Ummi untuk menjadikan mereka Ahli 
Kitab Al-Qur'an yang amat nyata dan mengutuskan 


2 Dari riwayat Ibn lshaq: Aku telah diceritakan oleh Thaur ibn 
Ziyad dari Khalid ibn Ma'dan dari Sahabat-sahabat Rasulullah 
s.a.w. Ujar Ibn Kathir: Ini adalah satu sanad yang baik. Di sana 
ada lagi syawahid yang diriwayatkan olehnya dari jalan-jalan 
yang lain. 

kepada mereka seorang rasul dari kalangan mereka 
untuk mengangkatkan mereka ke darjat yang tinggi 
dan mengeluarkan mereka dari kebutaan huruf 
mereka atau dari sifat keummiyan mereka dengan 
membacakan ayat-ayat Allah kepada mereka, 
mengubahkan keadaan jiwa dan hidup mereka dan 
membezakan mereka dari umat-umat yang lain. 

Maksud "membersihkan jiwa mereka" ialah pem- 
bersihan hati nurani dan perasaan, pembersihan 
pekerjaan dan tingkahlaku, pembersihan kehidupan 
berumahtangga. Pembersihan kehidupan sosial, 
pembersihan yang meluhurkan jiwa mereka dari 
'aqidah syirik kepada 'aqidah tauhid, dari 
kepercayaan-kepercayaan yang batil kepada 
kepercayaan yang benar dan dari dongeng-dongeng 
yang kabur kepada keyakinan yang amat jelas. Juga 
meluhurkan jiwa mereka dari noda-noda kekacauan 
akhlak kepada kebersihan budi pekerti yang beriman, 
dari kekotoran riba dan pendapatan yang haram 
kepada kebersihan pendapatan yang halal, la 
merupakan satu pembersihan yang meliputi individu 
dan kelompok, meliputi kehidupan kebatinan dan 
kehidupan di alam kenyataan. Pembersihan yang 
meningkatkan manusia dan kefahaman- 
kefahamannya terhadap hidup seluruhnya, terhadap 
dirinya sendiri dan terhadap kelahirannya kepada 
ufuk-ufuk nur di mana ia dapat berhubung dengan 
Allah dan berinteraksi dengan alam al-Mala'ul-A'la 
dan menghisabkan perasaan dan amalannya dengan 
hisab para malaikat tertinggi yang amat mulia itu. 3 

Maksud "Dan mengajar kitab dan hikmat 
kepada mereka" ialah mengajar mereka kitab suci 
Al-Qur'an supaya mereka menjadi umat yang 
mengerti kitab Allah dan mengajar hikmat kepada 
mereka supaya mereka dapat memahami hakikat- 
hakikat segala persoalan, membuat perencanaan yang 
baik, juga mengilham kepada mereka keputusan- 
keputusan yang saksama dan tindakan-tindakan yang 
betul. Itulah kebaikan-kebaikan yang melimpah-ruah. 

Maksud, "Walaupun mereka sebelum ini berada 
di dalam kesesatan yang amat jelas", ialah 
kesesatan jahiliyah yang pernah dijelaskan oleh Ja'far 
ibn Abu Talib kepada Najjasyi Seri Maharaja Habsyah 
semasa kaum Quraysy mengirim 'Amr ibn al-'Aas dan 
Abdullah ibn Abu Rabi'ah kepada baginda untuk 
menghasut baginda supaya bencikan kaum Muslimin 
yang berhijrah ke negeri itu dengan memburuk- 
burukkan mereka agar baginda menghalau mereka. 
Ja'far telah mengadap baginda dan berkata: 

"Wahai Seri Maharaja, kami dahulu adalah satu 
kaum yang hidup dalam keadaan jahiliyah, kami 
menyembah berhala, kami makan bangkai, kami 
melakukan kejahatan-kejahatan, kami memutuskan 
hubungan rahim, kami menyakiti jiran tetangga dan 


3 Semaklah secara meluas dari kitab 
Oleh Muhammad Qutb. 


orang-orang yang kuat dari kami menelan orang- 
orang yang lemah. Demikianlah keadaan hidup 
kami sehingga Allah utuskan kepada kami seorang 
rasul dari kalangan kami sendiri. Kami kenal asal- 
usul keturunannya, kebenaran percakapannya, 
kejujuran dan kesucian hatinya. Beliau menyeru 
kami beriman kepada Allah dengan mentauhidkan- 
Nya dan beribadat kepada-Nya, beliau menyeru 
kami supaya membuang segala sembahan yang lain 
dari Allah yang disembah oleh kami dan datuk 
nenek kami dari batu-batu dan berhala-berhala. 
Beliau menyuruh kami bercakap benar, menunaikan 
amanah, menyambung tali hubungan rahim, 
memberi layanan yang baik kepada jiran tetangga, 
menahan diri dari melakukan kejahatan-kejahatan 
dan bercakap bohong, makan harta anak yatim dan 
menuduh perempuan-perempuan yang baik 
dengan tuduhan-tuduhan yang curang dan beliau 
menyuruh kami menyembah Allah dan jangan 
mempersekutukan-Nya dengan sesuatu apa dan 
beliau menyuruh kami mendirikan solat, 
menunaikan zakat dan mengerjakan puasa." 

Walaupun mereka hidup dalam keadaan jahiliyah, 
namun Allah mengetahui mereka layak menjadi 
pendukung-pendukung dan pemegang amanah 
'aqidah ini. Allah mengetahui mereka mempunyai 
kesediaan semulajadi untuk tugas-tugas kebajikan, 
mempunyai bakat untuk memikul tugas da'wah yang 
baru, setelah kosongnya kesediaan-kesediaan dan 
bakat-bakat itu dari jiwa kaum Yahudi yang telah 
dirosakkan oleh kehidupan mereka yang sekian lama 
tertindas hingga menyebabkan jiwa mereka penuh 
kompleks-kompleks, penyelewengan-penyelewengan 
dan kesesatan-kesesatan. Kerana itu mereka tidak 
dapat dibetulkan lagi buat selama-lamanya selepas 
itu, sama ada dalam masa hidup Nabi Musa a.s. atau 
dalam masa Nabi-Nabi yang lain yang datang selepas 
beliau. Sehingga Allah telah menetapkan laknat-Nya 
dan kemurkaan-Nya ke atas mereka dan merampas 
kembali dari tangan mereka tugas pengawas amanah 
agamanya di bumi ini sehingga hari Qiamat. 

Allah mengetahui bahawa Semenanjung Tanah 
Arab di zaman itu merupakan sebaik-baik tapak 
da'wah yang datang untuk membebaskan seluruh 
alam dari kesesatan jahiliyah dan dari keruntuhan 
tamadun empayar-empayar yang agung di mana ulat- 
ulat perosak telah memamah tamadun itu hingga ke 
jantungnya. Keadaan ini telah disifatkan oleh seorang 
penulis barat seperti berikut: 

Kedudukan Dunia Yang Bertamadun Di Abad Yang 
Kelima Dan Keenam 

"Di dalam abad yang kelima dan keenam 
kawasan dunia yang bertamadun adalah berada di 
tepi jurang kekacauan, kerana 'aqidah-'aqidah 
agama yang telah menolong membangunkan 
tamadun itu telah runtuh. Di sana tidak ada lagi 
satu 'aqidah yang baik yang dapat mengambil 
tempatnya. Jelaslah di waktu ini bahawa tamadun 
yang agung yang telah mengambil masa selama 
4,000 tahun untuk membangunkannya itu sedang 

menghampiri kehancuran dan keruntuhan. Umat 
manusia ketika itu hampir-hampir kembali semula 
kepada keadaan yang jakun, kerana suku-suku 
kaum sentiasa berperang dan berbunuh-bunuhan 
antara satu sama lain. Di sana tiada peraturan dan 
undang-undang. Sementara peraturan-peraturan 
yang telah diwujudkan oleh agama Kristian telah 
menjalankan fungsi yang memecahbelah dan 
menghancur menggantikan fungsinya yang 
menyatupadu dan menegakkan peraturan. 
Tamadun di waktu itu ibarat sebatang pokok yang 
besar dengan dahannya menghulur jauh 
menaungi seluruh alam tetapi berdiri terumbang- 
ambing kerana kerosakan telah menjalar. di dalam 
tubuhnya hingga ke terasnya dan di tengah- 
tengah gejala kerosakan yang menyeluruh inilah 
lahirnya lelaki yang menyatukan alam 
seluruhnya." 4 

Gambaran ini diambil dari sudut pandangan 
seorang penulis Eropah, tetapi gambaran dari sudut 
pandangan Islam adalah lebih gelap dan kelam lagi. 

Allah S.W.T. telah memilih umat Badwi di 
Semenanjung Tanah Arab yang penuh dengan 
padang-padang gurun itu untuk mendukung agama 
ini, kerana Allah mengetahui jiwa mereka dan 
suasana yang dihadapi mereka mempunyai kesediaan 
untuk menerima pembaikan, juga mempunyai 
kesediaan untuk berkorban dan memberi. Lalu Allah 
utuskan kepada mereka seorang rasul yang membaca 
ayat-ayat Allah kepada mereka, membersihkan jiwa 
mereka dan mengajar kitab suci dan hikmat kepada 
mereka, walaupun sebelum ini mereka berada di 
dalam kesesatan yang amat jelas. 


(Pentafsiran ayat 3) 



"Juga kepada orang-orang yang lain dari mereka yang belum 
lagi bersambung dengan mereka , dan Dia (Allah) Maha 
Perkasa dan Maha Bijaksana. "(3) 


Siapakah Angkatan Muslimin Kemudian? 

Di sana terdapat beberapa riwayat mengenai 
maksud "Orang-orang yang lain dari mereka" itu. 

Ujar al-lmam al-Bukhari Rahimahullah: Kami telah 
diceritakan oleh Abdul Aziz ibn Abdullah, kami telah 
diceritakan oleh Sulayman ibn Bilal, dari Thaur, dari 
Abui al-Ghayth, dari Abu Hurayrah r.a. katanya, 
"Kami sedang duduk di sisi Nabi s.a.w. tiba-tiba 
diturunkan kepadanya Surah al-Jumu'at: 

"Juga kepada orang-orang yang lain dari mereka yang belum 
lagi bersambung dengan mereka. "(3) 


4 Dari buku u Emotion as the Basis of Civilzation" (Emosi Sebagai 
Asas Tamadun) oleh J. H. Denison (1928), dinukilkan dari kitab 

J^l fUidlj (Islam Dan Sistem Antarabangsa Yang 

Baru) karangan Maulana Muhammad Ali terjemahan al-Ustaz 
Ahmad Jaudah as-Sahhar. 


Mereka bertanya: "Siapakah orang-orang itu, 
wahai Rasulullah?" Beliau tidak menjawab 
pertanyaan itu sehingga ditanya sebanyak tiga kali. Di 
antara kami termasuk Salman al-Farisi, lalu Rasulullah 
s.a.w. meletakkan tangannya di atas Salman al-Farisi, 
kemudian beliau bersabda, "Jika iman itu berada di 
bintang Thuria nescaya ia dicapai oleh lelaki atau 
seorang lelaki dari mereka." Ini menunjukkan bahawa 
maksud nas ini merangkumi penduduk negeri Parsi. 
Kerana inilah Mujahid mentafsirkan ayat ini, "Mereka 
ialah orang-orang 'Ajam dan siapa sahaja yang 
beriman kepada Nabi s.a.w. dari bangsa-bangsa yang 
bukan Arab." 

Ujar Ibn Abu Hatim: Kami telah diceritakan oleh 
bapa kami> kami telah diceritakan oleh Ibrahim ibn al- 
A'Ia az-Zubaydi, kami telah diceritakan oleh al-Walid 
ibn Muslim, kami telah diceritakan oleh Abu 
Muhammad 'Isa ibn Musa dari Abu Hazim, dari Sahi 
ibn Sa'd. as-Sa'idi katanya: Sabda Rasulullah s.a.w.: 

^ J U' J j jj 

))l ijS j|J . 

* UL 

"Sesungguhnya di dalam keturunan demi keturunan, demi 
keturunan, demi keturunan, terdapat lelaki-lelaki dan 
wanita-wanita yang masuk Syurga tanpa Hisab. Kemudian 
beliau membaca: Juga kepada orang-orang yang lain dari 
mereka yang belum lagi bersambung dengan mereka. " 

Maksudnya, ialah sekalian mereka yang tinggal dari 
umat Muhammad s.a.w. 

Kedua-dua pendapat ini termasuk di dalam maksud 
ayat ini iaitu orang-orang yang lain dari bangsa Arab 
dan orang-orang yang lain dari generasi yang 
diturunkan Al-Qur'an kepada mereka. Ayat ini 
menunjukkan bahawa umat Islam itu merupakan 
mata-mata rantai yang terus bersambung-sambung di 
merata pelosok bumi dan di sepanjang liku-liku 
zaman. Mereka silih berganti mendukung amanah 
yang agung dan berdiri teguh di atas agama Allah 
yang akhir ini. 



"Dan Dia Maha Perkasa Dan Maha Bijaksana. "(3) 

Maksud, "Dan Dia Maha Perkasa dan Maha 
Bijaksana," ialah Allah itu amai berkuasa membuat 
pilihan mengangkatkan Rasul dan amat bijaksana dan 
arif di mana hendak meletakkan pilihan-Nya itu. Siapa 
sahaja yang menjadi pilihan-Nya sama ada orang- 
orang yang dahulu atau orang-orang yang kemudian 
merupakan limpah kurnia dan kemurahan dari-Nya. 

(Pentafsiran ayat 4) 

“Itulah limpah kurnia Allah yang diberikannya kepada 
sesiapa yang dikehendaki-Nya, dan Allah mempunyai limpah 
kurnia yang amat besar. "(4) 

Pemilihan Allah terhadap satu umat atau satu 
kumpulan atau satu individu untuk mendukung 
amanah yang agung ini dan untuk menjadi tempat 
simpanan nur Allah, dan tempat menerima limpah 
kurnia-Nya, serta pusat perhubungan langit dengan 
bumi, pemilihan itu merupakan suatu kelebihan yang 
tidak dapat ditanding dengan kelebihan-kelebihan 
yang lain, la merupakan kelebihan agung yang 
mengatasi segala apa yang dikorbankan seseorang 
Mu'min dari dirinya, harta bendanya dan nyawanya, 
dan mengatasi segala kepayahan perjalanan, segala 
kesakitan dalam perjuangan dan segala keseksaan 
dalam jihad. 

Allah mengingatkan kelompok Muslimin di Madinah 
dan kaum Muslimin yang datang selepas mereka yang 
belum lagi berhubung dengan mereka terhadap 
limpah kurnia Allah yang telah memilih mereka untuk 
mendukung amanah yang agung itu dan untuk 
dibangkitkan di dalam kalangan mereka seorang rasul 
yang membaca ayat-ayat-Nya kepada mereka, 
membersihkan jiwa mereka dan mengajar kitab suci 
dan hikmat kepada mereka. Allah tinggalkan kepada 
kaum Muslimin yang datang di dalam berbagai-bagai 
zaman itu satu stok simpanan yang besar dari bekalan 
Ilahi, dari contoh-contoh teladan yang berlaku dalam 
angkatan Muslimin yang pertama. Allah 
mengingatkan mereka terhadap pengurniaan yang 
amat besar itu, iaitu satu pengurniaan yang membuat 
seluruh nilai-nilai dan ni'mat-ni'mat yang lain 
kelihatan begitu kecil di sampingnya- dan membuat 
seluruh pengorbanan dan kesakitan-kesakitan dalam 
perjuangan begitu kerdil di sampingnya. 

- jf; * sfc * * * 

(Pentafsiran ayat 5) 

Keberakhiran Peranan Kaum Yahudi Memegang Teraju 
Kepimpinan Agama Allah 

Kemudian Al-Qur'an menyebut satu hakikat ‘yang 
menunjukkan bahawa peranan umat Yahudi dalam 
memikul amanah itu telah pun berakhir, mereka tidak 
lagi mempunyai hati yang dapat memikul amanah itu, 
kerana amanah itu hanya dapat dipikul oleh hati-hati 
yang hidup, yang faham, yang mengerti, yang sedar, 
yang ikhlas dan yang mengamalkan segala ajaran 
yang dipikulnya: 



" Perbandingan orang-orang yang telah dipertanggungkan 
Taurat, kemudian mereka tidak menanggungnya sama 
seperti keldai yang menanggung kitab-kitab yang besar. 
Amatlah keji perbandingan orang-orang yang mendustakan 
ayat-ayat Allah , dan Allah tidak memberi hidayat kepada 
kaum yang zalim. "(5) 

Kaum Bani Israel telah dipertanggungjawabkan 
dengan kitab Taurat dan ditugas memegang amanah 
'aqidah dan syari'at, tetapi mereka gagal 
melaksanakan tanggungjawab itu kerana tugas 
menanggung Taurat itu harus bermula dengan usaha 
memahami dan mengerti isi kandungannya dan 
berakhir dengan amalan dan tindakan untuk 
merealisasikan maksud-maksudnya di alam hati dan 
alam kenyataan, tetapi sejarah Bani Israel 
sebagaimana dibentangkan oleh Al-Qur'anul-Karim 
dan mengikut hakikatnya yang sebenar tidak 
membuktikan bahawa mereka telah menghargai 
amanah yang agung itu dan tidak pula membuktikan 
bahawa mereka telah memahami hakikatnya, dan 
seterusnya tidak pula membuktikan bahawa mereka 
telah beramal dengannya. Oleh kerana itu mereka 
dibandingkan dengan keldai yang memikul kitab-kitab 
yang besar di atas belakangnya, tanpa mendapat apa- 
apa habuan selain dari menanggung berat kitab-kitab 
itu sahaja, kerana ia bukannya pemilik kitab-kitab itu 
dan bukan pula kongsi dalam tujuan kitab-kitab itu. 


Ini adalah satu gambaran yang hina dan satu 
perbandingan yang keji, tetapi gambaran itu amat 
tepat menggambarkan satu hakikat yang benar. 



'Amatlah keji perbandingan orang-orang yang mendustakan 
ayat-ayat Allah , dan Allah tidak memberi hidayat kepada 
kaum yang zalim. "(5) 


Sama dengan kaum Yahudi yang telah 
dipertanggung-jawabkan dengan kitab at-Taurat 
kemudian _ mereka tidak melaksanakan 
tanggungjawabnya ialah semua orang yang telah 
dipertanggungjawabkan dengan amanah 'aqidah 
kemudian mereka tidak melaksanakan 
tanggungjawab itu, dan semua orang Islam dari 
generasi-generasi yang telah berlalu dan semua orang 
Islam yang hidup di zaman ini yang memakai nama- 
nama orang Islam tetapi tidak beramal dengan 
amalan orang-orang Islam yang sebenar, terutama 
sekali orang-orang Islam yang membaca AI-Qur'an 
dan kitab-kitab kemudian mereka tidak beramal 
dengannya. Seluruh orang ini adalah sama sahaja 
dengan keldai yang membawa kitab-kitab yang besar 
di atas belakangnya. Orang-orang seperti ini memang 
banyak dan memang ramai. Yang menjadi masalah di 
sini bukannya masalah memikul dan membaca kitab, 
tetapi masalah memahami dan mengambarkan apa 
yang diajar di dalam kitab-kitab itu. 


* * * * * * 

(Pentafsiran ayat-ayat 6 - 8) 

Dakwaan-dakwaan Palsu Dan Angkuh Kaum Yahudi 

Di zaman dahulu kaum Yahudi berfikir sama seperti 
yang difikirkan mereka pada hari ini iaitu mereka 
merupakan satu bangsa pilihan Allah. Merekalah 
sahaja hamba-hamba kesayangan Allah, sedangkan 
orang-orang yang lain adalah kaum Goyim atau 
bangsa-bangsa asing (Umami) atau golongan Ummi. 
Oleh sebab inilah mereka tidak dituntut mengamalkan 
hukum-hukum agama mereka terhadap kaum Ummi: 

"Mereka berkata tiada sebarang dosa di atas kami terhadap 
orang-orang ummi " 


(Surah Aali-'Imran: 75) 

dan sebagainya dari dakwaan-dakwaan mereka 
yang bohong terhadap Allah tanpa bersandarkan 
kepada satu dalil. Dalam ayat yang berikut ini 
dlkemukakan mubahalah iaitu cabaran yang 
berulang-ulang kali dikemukakan kepada mereka, 
kepada kaum Kristian dan kepada kaum Musyrikin: 

Kaum Yahudi Dikecam Kerana Takut Mati 



"(Wahai Muhammad!) Katakanlah: Wahai orang-orang 
Yahudi! Jika benar kamu mendakwa bahawa hanya kamu 
sahaja orang-orang kesayangan Allah tidak orang-orang lain , 
maka hendaklah kamu bercita-cita mati jika kamu benar(6). 
Dan mereka tidak akan bercita-cita mati selama-lamanya 
kerana dosa-dosa yang telah dilakukan tangan mereka. Dan 
Allah Maha Mengetahui orang-orang yang zalim(7). (Wahai 
Muhammad!) Katakanlah: Bahawa maut yang kamu lari 
darinya itu tetap akan menemui kamu , kemudian kamu akan 
dipulangkan kepada Allah yang mengetahui segala yang 
ghaib dan segala yang nyata dan Dia akan memberitahu 
kepada kamu segala perbuatan yang dilakukan kamu . "(8) 

Kaum Yahudi Dicabar Mengadakan Upacara 
Bermuhahalah Dengan Rasulullah 

Cabaran bermubahalah yang dimaksudkan di sini 
ialah dua puak yang bertentangan berdiri berhadapan 
muka kemudian kedua-duanya sama-sama berdo'a 
kepada Allah supaya ditimpakan bala ke atas pihak 


yang tidak benar. Setiap orang yang dicabar oleh 
Rasulullah s.a.w. supaya bermubahalah dengannya 
merasa takut dan tidak mahu menerima cabaran itu. 
ini menunjukkan bahawa mereka akui kebenaran 
Rasulullah s.a.w. dan kebenaran agama ini di dalam 
lubuk hati mereka. 

Ujar al-Imam Ahmad: Kami telah diceritakan oleh 
Ismail ibn Yazid az-Zaraqi, kami telah diceritakan oleh 
Abu Yazid,. kami telah diceritakan oleh Furat dari 
Abdul Karim ibn Malik al-Jazari, dari 'Ikrimah dari ibn 
'Abbas katanya: Abu Jahl La'natullah telah berkata: 
"Jika aku nampak Muhammad di Ka'bah nescaya aku 
akan pergi menemuinya dan memijak lehernya." Kata 
ibn 'Abbas: Sabda Rasulullah s.a.w.: " Jika dia (Abu 
Jahl) berbuat begitu nescaya dia akan diseksakan 
malaikat secara terang-terangan , dan jika orang- 
orang Yahudi itu bercita-cita mati nescaya mereka 
akan mati dan melihat tempat mereka di dalam 
Neraka , dan jika orang-orang yang mahu 

bermubahalah dengan Rasulullah s.a.w. itu keluar 
nescaya mereka akan pulang (ke rumah mereka) 
tanpa mendapati keluarga dan harta." 5 

Mungkin ajakan ini bukannya dituju sebagai 
mubahalah bahkan sebagai satu cabaran biasa sahaja 
dengan sebab mereka mendakwa bahawa mereka 
sahaja orang-orang kesayangan Allah bukannya 
orang-orang lain: Jika dakwaan mereka benar, 
mengapa mereka takut kepada maut, dan mengapa 
mereka jadi makhluk Allah yang paling pengecut? 
Bukankah jika mereka mati, mereka akan menerima 
balasan yang baik di sisi Allah sebagaimana diterima 
oleh orang-orang kesayangan Allah dan orang-orang 
yang hampir kepada Allah? 

Kemudian AI-Qur'an menggulung cabaran ini 
dengan keterangan yang menunjukkan bahawa 
mereka tidak benar di dalam dakwaan-dakwaan 
mereka, dan mereka sedar bahawa mereka tidak 
membuat amalan-amalan bekalan untuk masa depan 
Akhirat yang menenangkan hati mereka dan yang 
dapat diharapkan mereka untuk memperolehi balasan 
yang baik dan maqam yang hampir di sisi Allah. Apa 
yang telah dilakukan mereka selama ini ialah kerja- 
kerja maksiat, dan inilah yang membuat mereka takut 
kepada maut dan balasan-balasan selepasnya. Orang 
yang tidak menyediakan bekalan tentulah takut untuk 
berjalan. 



"Dan mereka tidak akan bercita-cita mati selama-lamanya 
kerana dosa-dosa yang telah dilakukan tangan mereka. Dan 
Allah Maha Mengetahui orang-orang yang zalim. "(7) 


Pada akhirnya, AI-Qur'an menerangkan hakikat 
maut dan apa yang akan berlaku selepasnya. la 


5 Hadith ini diriwayatkan oleh al-Bukhari, at-Tirmizi dan an-Nasa'i 
dari hadith Abdul Razag dari Ma'mar dari Abdul Karim. 

menjelaskan kepada mereka betapa tidak bergunanya 
usaha mereka untuk lari dari maut, kerana maut 
merupakan sesuatu yang wajib berlaku yang tidak 
dapat dihindari darinya, begitu juga segala apa yang 
akan berlaku selepas maut seperti kepulangan kepada 
Allah dan hisab di atas amalan merupakan sesuatu 
yang wajib berlaku yang tidak dapat diragui lagi: 



"(Wahai Muhammad!) Katakanlah: Bahawa maut yang kamu 
lari darinya itu tetap akan menemui kamu , kemudian kamu 
akan dipulangkan kepada Aliah yang mengetahui segala 
yang ghaib dan segala yang nyata dan Dia akan 
memberita hu kepada kamu segala perbuatan yang dilakukan 
kamu “(8) 


Ini merupakan satu peringatan dari peringatan- 
peringatan Al~Qur'an yang bertujuan menanamkan di 
dalam hati manusia hakikat maut yang dilupai 
mereka, sedangkan maut tetap mengejar mereka di 
mana sahaja mereka berada. Hidup ini tetap berakhir. 
Menjauhi diri dari Allah dalam hidup ini tetap berakhir 
dengan kepulangan kepada-Nya. Tiada tempat 
perlindungan dari 'azab Allah melainkan dengan 
kembali kepada Allah. Hisab dan balasan selepas 
kembali kepada Allah wajib berlaku, tiada lagi tempat 
untuk lari dan mengelakkan diri darinya. 


At-Tabari dalam Mu'jamnya telah meriwayatkan 
sebuah hadith yang marfu' dari hadith Mu'az, dari 
Yunus dari al-Hassan dari Samurah: 


I aJ-Lj t ^LiSI Ojll ^ jk j Jia 

u U pI BI t t 


^ j L : I 4] cJUi 

.0 1^3 4&LP (J L^l>- 


"Bandingan orang yang lari dari maut itu sama seperti sang 
kancil yang dituntut oleh bumi supaya membayar 
hutangnya, la datang merayau-rayau sehingga apabila ia 
merasa penat dan berpeluh ia masuk ke dalam lubangnya 
dan bumi pun berkata kepadanya: Wahai kandil Mana 
hutangku. Lalu terkeluar kentutnya kerana teriaiu kencang 
berlari dan ia terus berlari dalam keadaan itu hingga ia tidak 
iarat berlari, lalu ia pun mati." 


Inilah suatu gambaran hidup yang memberi saranan 
yang amat mendalam. 


(Pentafsiran ayat-ayat 9-11] 

Komitmen-komitmen Seorang Muslim 
Pada Hari Juma'at 

Kini tibalah pula bahagian akhir surah ini yang 
khusus memberi pengajaran mengenai solat Juma'at 
berikutan dengan peristiwa tersebut yang mungkin 
berlaku lebih dari sekali. Kerana pengungkapan ayat 


berikut menunjukkan peristiwa itu berlaku berulang- 
ulang kali: 



"Wahai orang-orang yang beriman! Apabila kamu diseru 
kepada solat pada hari Juma'at, maka pergilah kamu 
mengingati Allah dan tinggallah jual beli. Itulah yang lebih 
baik kepada kamu jika kamu mengetahui(9). Dan apabila 
solat selesai ditunaikan, maka berhamburlah kamu dibumi 
dan carilah sebahagian rezeki dari limpah kurnia Allah, dan 
berzikirlah sebanyak-banyak kepada Allah supaya kamu 
mendapat keuntungan(IO). Dan apabila mereka melihat 
perniagaan atau hiburan mereka menyerbu kepadanya dan 
meninggalkan engkau berdiri. Katakanlah: Balasan di sisi 
Allah adalah lebih baik dari hiburan dan perniagaan, dan 
Allah itulah sebaik-baik pemberi rezeki "(1 1) 

Solat Juma'at ialah solat yang menghimpunkan 
orang ramai, la tidak sah melainkan dengan 
berjama'ah. la merupakan solat mingguan di mana 
pada hari itu kaum Muslimin diwajibkan berkumpul, 
bertemu dan mendengar khutbah yang 
mengingatkan mereka kepada Allah. Ia merupakan 
ibadat mengatur disiplin masyarakat mengikut cara 
Islam untuk melakukan persiapan bagi kehidupan 
dunia dan Akhirat dalam satu disiplin yang sama dan 
ibadat yang sama. 6 Solat Juma'at mempunyai makna 
yang khusus yang mencerminkan tabi'at 'aqidah 
Islamiyah yang berasaskan kelompok yang telah kami 
bicarakan di dalam bayangan Surah as-Saff. Di sana 
terdapat hadith yang banyak menerangkan kelebihan 
solat Juma'at dan galakan supaya menghadirinya dan 
bersedia untuknya dengan bermandi-manda, 
memakai pakaian yang elok dan bau-bauan. 


6 Lihat bab "*~*%*y\ obUJ!" dalam kitab "^^11 j { _ r i3l J" oleh 
Muhammad Qutb. 

Tersebut dalam Sahih (kumpulan hadith al-Bukhari 
dan Muslim) dari Ibn 'Umar r.a. katanya; Sabda 
Rasulullah s.a.w.: 


"Apabila seseorang dari kamu menghadiri solat Juma'at ; 
maka hendaklah ia mandi. " 


Para pengumpul as-Sunnah yang empat telah 
meriwayatkan hadith Aus ibn Aus ath-Thaqafi 
katanya: Aku dengar Rasulullah s.a.w. bersabda: 


‘ j&i\ J j&J t buJA ^ J^pI J frA 

4J c ^Jj ^LoVI U^j) t ^ j 

j>-\ 0 

"Siapa yang bermandi-manda pada hari Juma'at dan datang 
awal-awal dan berjalan kaki tanpa menunggang ; dan duduk 
dekat imam serta mendengar khutbah dan tidak iagha 
(dengan bercakap-cakap ), maka pada setiap langkahnya ia 
akan memperoleh i pahala setahun puasanya dan ibadat 
malamnya. " 

Al-Imam Ahmad telah meriwayatkan dari hadith 
Ka'b ibn Malik dari Abu Ayub al-Ansari katanya aku 
dengar Rasulullah s.a.w. bersabda: 


jL ^ \y~ ^ t (y J c 

^ 'j> w I^i ^ t ^ lj t a3 Iju 

bi 0 jUS' C-JlS' t 4-cLaj 

c5>Vl 


"Siapa yang bermandi-manda pada hari Juma'at dan 
memakai bauan ahlinya jika ada , dan memakai seelok-elok 
pakaiannya , kemudian dia keluar pergi ke masjid kemudian 
sembahyang (Sunat Tahiyatul-Masjid) jika dia berpeluang 
dan dia tidak menyakiti sesiapa, kemudian dia mendengar 
dengan teliti apabila imam keluar (berkhutbah) sehingga dia 
mendirikan solat maka dia akan memperolehi balasan 
penghapusan dosa (kifarat) di antara Juma'at itu dengan 
Juma'at yang akan datang." 


Ayat yang pertama dalam bahagian ini menyuruh 
kaum Muslimin supaya meninggalkan jualbeli dan 
segala kegiatan mencari kehidupan sebaik sahaja 
mereka mendengar azan: 




"Wahai orang-orang yang beriman I Apabila kamu diseru 
kepada solat pada hari Juma'at, maka pergilah kamu 
mengingati Allah dan tinggalkanlah jualbeli. Itulah yang lebih 
baik kepada kamu jika kamu mengetahui. "(9) 


Ayat ini menggalakkan kaum Mu'minin supaya 
meninggalkan segala urusan kehidupan dan masuk ke 


dalam ibadat mengingati Allah pada waktu 
dikumandangkan azan itu: 



"Itulah yang lebih baik kepada kamu jika kamu 
mengetahui. "(9) 

Dalam waktu yang sama ayat ini juga merupakan 
satu pengajaran yang berkekalan pada setiap masa, 
kerana di sana pastilah diwujudkan waktu-waktu 
yang tertentu, di mana hati dapat membebaskan 
dirinya dari segala kesibukan kehidupan dan segala 
sesuatu yang menarik di bumi untuk memencilkan diri 
mengadap Allah, membulatkan ingatannya kepada 
Allah dan mengecapi rasa istimewa dari keni'matan 
penumpuan diri dan keni'matan perhubungan 
dengan alam ai-Mala'ul-A'la dan mengisikan hati dan 
dadanya dengan udara yang bersih dan harum dari 
alam itu. Kemudian selepas itu barulah ia pulang 
kembali kepada kesibukan kehidupan serta 
mengingati Allah: 



"Dan apabila solat selesai ditunaikan, maka berhamburlah 
kamu dibumi dan carilah sebahagian rezeki dari limpah 
kurnia Allah, dan berzikirlah sebanyak-banyaknya kepada 
Allah supaya kamu mendapat keuntungan. "(1 0) 

Imbang an Di Antara Keperluan Kehidupan Dengan 
Keperluan Menghubungkan Jiwa Dengan Allah 

Inilah imbangan yang menjadi ciri sistem hidup 
Islam, iaitu memelihara imbangan di antara keperluan 
kehidupan seperti bekerja, membanting tulang, 
bergiat dan berusaha dengan keperluan jiwa yang 
memerlukan 'uzlah atau pemencilan diri sebentar dari 
suasana yang sibuk itu untuk menumpukan 
ingatannya kepada Allah. Masa 'uzlah yang seperti itu 
merupakan satu keperluan, bagi kebaikan dan 
kesejahteraan kehidupan hati untuk berhubung 
dengan Allah dan menerima ilham-ilham darinya dan 
untuk memikul tugas amanah agama yang agung itu, 
"zikrullah" atau mengingati Allah itu adalah perlu 
dalam masa mencari kehidupan, kerana perasaan dan 
kesedaran kepada Allah dalam masa inilah yang 
mengubahkan kegiatan mencari kehidupan itu 
kepada ibadat. Namun demikian ia tetap memerlukan 
kepada suatu masa yang khusus untuk Zikrullah 
semata-mata, untuk mengasingkan diri yang 
sempurna dari kesibukan kehidupan dan untuk 
pembulatan hati yang tulus kepada Allah 
sebagaimana disarankan oleh dua ayat tadi. 

Kebiasaan 'Irak ibn Malik r.a. ialah apabila dia 
selesai bersembahyang Juma'at dan mengundurkan 
dirinya, dia berhenti di pintu masjid dan berdo'a: 

t C..«l */9j cij <JL— jP-I 

CJl j dilyai ^ . t yjyt O 

"Ya Allah ya Tuhanku ! Aku telah menyahuti seruan-Mu, aku 
telah selesai mengerjakan solat yang difardhukan-Mu, dan 
aku berhambur keluar sebagaimana diperintahkan Engkau , 
oleh itu kurniakanlah kepadaku rezeki dari limpah kurnia-Mu 
dan sesungguhnya Engkau sebaik~baik pemberi rezeki" 7 

Cerita ini menggambarkan bagaimana 'Irak ibn 
Malik memandang perintah Ilahi ini dengan begitu 
sungguh-sungguh dan melaksanakannya dengan 
begitu mudah, iaitu melaksanakan perintah dengan 
sepenuh ertikatanya sebaik sahaja diterima olehnya. 

Mungkin kefahaman yang sungguh-sungguh, jelas 
dan mudah inilah yang telah meningkatkan kelompok 
Muslimin di zaman itu ke taraf yang amat tinggi yang 
dicapai oleh mereka, walaupun ketika itu terdapat di 
persekitaran mereka adat kebiasaan jahiliyah yang 
menarik seperti yang digambarkan oleh ayat yang 
akhir dari surah ini: 


Gangguan Hiburan Dan Perlagaan Terhadap 
Penumpuan Minda Kepada Ibadat Solat 



"Dan apabila mereka melihat perniagaan atau hiburan 
mereka menyerbu kepadanya dan meninggalkan engkau 
berdiri. Katakanlah: Balasan di sisi Allah adalah lebih baik 
dari hiburan dan perniagaan , dan Allah itulah sebaik-baik 
pemberi rezeki."(1 1) 

Dari Jabir r.a. katanya: Ketika kami mendirikan solat 
tiba-tiba datanglah angkatan qafilah yang membawa 
makanan, lalu mereka menyerbu kepada qafilah itu 
hingga tiada yang tinggal (meneruskan solat) bersama 
Nabi s.a.w. melainkan dua belas orang sahaja 
termasuk Abu Bakr dan 'Umar r.a. Kerana itu turunlah 
ayat: "Dan apabila mereka melihat perniagaan 
atau hiburan mereka menyerbu kepadanya dan 
meninggalkan engkau berdiri ." 8 

Di dalam ayat ini dijelaskan kepada mereka bahawa 
balasan di sisi Allah adalah lebih baik dari hiburan dan 
perniagaan, juga mengingatkan mereka bahawa 
rezeki itu adalah dari Allah "Dari Allah itulah 
sebaik-baik pemberi rezeki " 

Peristiwa ini sebagaimana telah kami terangkan 
adalah membuktikan betapa hebatnya usaha 
mendidik dan membangun jiwa kelompok Muslimin 


7 Diriwayatkan oleh Ibn Abu Hatim. 

8 Diriwayatkan oleh al-Bukhari Muslim dan at~Tirmizi. 


di zaman itu sehingga akhirnya berjaya diwujudkan 
kelompok Muslimin yang unik di dalam sejarah. 
Peristiwa ini juga memberikan kepada pejuang- 
pejuang da'wah Allah di setiap zaman bekalan modal 
kesabaran dalam menghadapi kelemahan, 
kekurangan, kemunduran dan jatuh rebah di tengah 
jalan perjuangan yang dialami mereka. Kerana inilah 
sifat jiwa manusia dengan segala baik buruknya. Dan 
jiwa itu mempunyai kesediaan dan kemampuan yang 
tidak terbatas untuk mendaki tangga-tangga ; aqidah 
dan kebersihan diri yang tinggi apabila disertakan 
dengan kesabaran, kefahaman, kesedaran, 
ketekunan, kegigihan dan tidak patah semangat di 
separuh jalan. Kepada Allah dipohon pertolongan - 

4)1 j . 


